Δημοσθένης Μανουσάκης

Ο Δημοσθένης Μανουσάκης (19 Ιανουαρίου 1981) είναι Έλληνας ποδοσφαιριστής. Αγωνίζεται ως επιθετικός στον Ηρακλή Ατσικής Λήμνου.Στατιστικά, τελευταία ενημέρωση 2018.

 Βιογραφικές πληροφορίες 

 Το ξεκίνημα"Δήμος Μανουσάκης: Από τα αλώνια στα σαλόνια", εφ. Λημνιακή Φωνή, φ. 53 (29-6-1998) 

Γεννήθηκε στις 19 Ιανουαρίου του 1981 στην Αθήνα αλλά από την ηλικία των πέντε ετών εγκαταστάθηκε με την οικογένειά του στη Λήμνο. Τα πρώτα ποδοσφαιρικά του βήματα τα έκανε στα τμήματα υποδομής του Α.Ο. Μύρινα, στον οποίο γράφτηκε σε ηλικία των 8 ετών. Αμέσως, ξεχώρισε το ταλέντο του και προωθήθηκε στην Μικτή Λήμνου παίδων. Το 1995, σε ηλικία 14 ετών, πήγε στον Ηρακλή Ατσικής, μια από τις ομάδες που πρωταγωνιστούν στο τοπικό πρωτάθλημα και αγωνίστηκε στην Α΄ κατηγορία της Ε.Π.Σ. Λέσβου. Το 1997 πήρε μεταγραφή για την Α.Ε. Λήμνος, με την οποία αγωνίστηκε στη Δ΄ Εθνική, τη σεζόν 1997-98.

Σημείωση

 Στις εθνικές ομάδες 

Ήδη είχε κληθεί στη Μικτή της ΕΠΣ Λέσβου και το Φεβρουάριο του 1997 κλήθηκε στην Εθνική Παίδων, με την οποία αγωνίστηκε σε διεθνή τουρνουά στην Πορτογαλία το Φεβρουάριο και στη Γαλλία το Μάρτιο του 1997. Μάλιστα στις 27/3/97 πέτυχε το πρώτο του γκολ σε αγώνα επί του Γκαμπόν. Επίσης, το 1998 ήταν μέλος της εθνικής ομάδας που έλαβε μέρος στην τελική φάση του του Ευρωπαϊκού πρωταθλήματος παίδων στη Σκοτία.

Ακολούθησε η κλήση του στην Εθνική Νέων το 1998 και στην Ελπίδων. Επίσης, το 2004 πήρε μέρος στην Ολυμπιάδα της Αθήνας με την ολυμπιακή ομάδα.

 Η καθιέρωση 

Το καλοκαίρι του 1998 μεταγράφηκε στον Α.Ο. Ξάνθη αλλά τον Ιανουάριο της επόμενης χρονιάς δόθηκε δανεικός στο Ναυπακτιακό Αστέρα. Ακολούθησε η μεταγραφή του στο Αιγάλεω, με το οποίο αγωνίστηκε ως την περίοδο 2006-07. Έτσι έγινε μόλις ο τέταρτος Λήμνιος ποδοσφαιριστής που έπαιξε στην Α΄ Εθνική, έπειτα από τον Βερτσώνη που είχε παίξει στον Απόλλωνα Αθηνών και τον Ντίνο Βουγιούκα που έπαιξε στον Ηρακλή Θεσσαλονίκης, και οι δυο την δεκαετία του '60 και τον Σούλη Μπακίτα με τον Απόλλωνα Καλαμαριάς στις αρχές της δεκ. '90.

Έπαιξε επίσης στη Χαλκηδόνα, στο Χαϊδάρι, στον Ιωνικό Νικαίας, στον Εθνικό Άχνας της Κύπρου, στην ΑΕΛ Καλλονής και στη Νίκη Βόλου. Από το 2015 αγωνίζεται ως ερασιτέχνης, σε Αιολικό Μυτιλήνης, Παλαιόχωρα Χανίων, Ηφαιστία Λήμνου (2018-2020) και Ηρακλής Ατσικής Λήμνου (2021-2023).

 Καριέρα 

Τίτλοι-Διακρίσεις

 Πρωταθλήματα Β΄ Εθνικής: 2
 2000-01 με Αιγάλεω
 2002-03 με Χαλκηδόνα

Συμμετοχές (ως το 2006): 225 αγώνες
 Α΄ Εθνική: 92
 Β΄ Εθνική: 73
 Γ΄ Εθνική: 10
 Δ΄ Εθνική: 11
 Κύπελλο Ελλάδος: 34
 Κύπελλο ΟΥΕΦΑ: 5

Γκολ (ως το 2006): 30
 Α΄ Εθνική: 7
 Β΄ Εθνική: 12
 Γ΄ Εθνική: 2
 Δ΄ Εθνική:
 Κύπελλο Ελλάδος: 9

 Σύλλογοι 

 Χρονιές Σύλλογος Κατηγορία Συμμετοχές  Γκολ1989-1995  Α.Ο. ΜύριναΠαίδων/παμπαίδων1995-1997  Ηρακλής ΑτσικήςΑ΄ Λήμνου1997-1998 Α.Ε. ΛήμνοςΔ΄ Εθνική111998-1999 (α΄) Α.Ο. ΞάνθηΑ΄ Εθνική001998-1999 (β΄)  Ναυπακτιακός Αστέρας Γ΄ Εθνική 1021999-2002 Α.Ο. Αιγάλεω  Β΄ και Α΄ Εθνική6552002-2004  ΧαλκηδόναΒ΄ και Α΄ Εθνική48102004-2007 Α.Ο. Αιγάλεω  Α΄ Εθνική5942007-2008 (α΄)   Α.Ο. ΧαϊδαρίουΒ΄ Εθνική2007-2008 (β΄) Ιωνικός ΝικαίαςΒ΄ Εθνική1412008-2009 Εθνικός Άχνας Α΄ Κύπρου2542009-2011 Α.Ο. Τρίκαλα Γ΄ και Β΄ Εθνική51122011-2013 Α.Ε.Λ. Καλλονής Β΄ Εθνική4842013-2014 Νίκη Βόλου Β΄ Εθνική Χρονιές Εθνικές ομάδες Κατηγορία Συμμετοχές  Γκολ1997-1998Εθνική Παίδων;11998-2000Εθνική Νέων;2000-2002Εθνική Ελπίδων42001Μεσογειακή ομάδα202004Ολυμπιακή ομάδα00

 Πηγές 

 SportDay, Super League 2006-2007.

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ναυπακτιακού Αστέρα
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Νίκης Βόλου
Κατηγορία:Αθλητισμός στη Λήμνο
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές στους Θερινούς Ολυμπιακούς Αγώνες 2004